2019. gada 20. augustā Noteikumi Nr. 378

Rīgā (prot. Nr. 35 2. §)

Grozījums Ministru kabineta 2016. gada 17. maija noteikumos Nr. 297 "Kārtība, kādā Valsts ugunsdzēsības un glābšanas dienests veic un vada ugunsgrēku dzēšanu un glābšanas darbus"

Izdoti saskaņā ar

Ugunsdrošības un ugunsdzēsības likuma

25. panta otro daļu

1. Izdarīt Ministru kabineta 2016. gada 17. maija noteikumos Nr. 297 "Kārtība, kādā Valsts ugunsdzēsības un glābšanas dienests veic un vada ugunsgrēku dzēšanu un glābšanas darbus" (Latvijas Vēstnesis, 2016, 96. nr.) grozījumu un papildināt noteikumus ar 10.1 punktu šādā redakcijā:

"10.1 Ja ilgstošu glābšanas darbu laikā cietušajam, kas atrodas notikuma vietas bīstamajā zonā, pastāv būtisks veselības bojājuma vai dzīvības apdraudējuma risks un Neatliekamās medicīniskās palīdzības dienesta vadības ārsts (ārsts vai ārsta palīgs) ir pieņēmis lēmumu izsniegt pretsāpju līdzekli Valsts ugunsdzēsības un glābšanas dienesta amatpersonai ar speciālo dienesta pakāpi, minētā amatpersona notikuma vietas bīstamajā zonā to enterāli, transdermāli vai intranazāli ievada cietušajam."

2. Noteikumi stājas spēkā 2020. gada 1. janvārī.

Ministru prezidents A. K. Kariņš

Iekšlietu ministrs S. Ģirģens